stanford-oval/wikipedia huggingface dataset:
แอนตาร์กติก

เขตแอนตาร์กติกกับการบรรจบแอนตาร์กติกและเส้นขนานที่ 60 องศาใต้
แอนตาร์กติก (อังกฤษ: Antarctic) เป็นเขตขั้วโลกรอบขั้วโลกใต้ของโลกตรงข้ามอาร์กติกที่เป็นเขตครอบขั้วโลกเหนือ แอนตาร์กติกประกอบด้วยทวีปแอนตาร์กติกา ที่ราบสูงแกร์เกแลน และ ดินแดนเกาะ อื่น ๆ ที่ตั้งอยู่บนแผ่นแอนตาร์กติกหรือทางใต้ของการบรรจบแอนตาร์กติก (Antarctic Convergence) ภูมิภาคแอนตาร์กติกประกอบด้วยหิ้งน้ำแข็ง น่านน้ำ และพื้นที่เกาะทั้งหมดในมหาสมุทรใต้ ซึ่งตั้งอยู่ทางใต้ของการบรรจบแอนตาร์กติก ซึ่งเป็นโซนที่กว้างประมาณ 32 ถึง 48 km (20 ถึง 30 mi) ที่แตกต่างกันในละติจูดตามฤดูกาล ครอบคลุมพื้นที่ 20 เปอร์เซ็นต์ของซีกโลกใต้ ซึ่ง 5.5 เปอร์เซ็นต์ (14 ล้านกม.2) เป็นพื้นที่ผิวของทวีปแอนตาร์กติกเอง พื้นดินและชั้นน้ำแข็งทั้งหมด ทางใต้ของละติจูด 60°S อยู่ภายใต้ระบบสนธิสัญญาแอนตาร์กติก ในทางชีวภูมิศาสตร์ เขตชีวภาพแอนตาร์กติกเป็นหนึ่งในแปดดินแดนทางชีวภูมิศาสตร์ของพื้นผิวโลก
รายชื่อหมู่เกาะนอกชายฝั่ง

เรือสําราญนอร์เวย์ที่เกาะปีเตอร์มันน์โดยโดยมีคาบสมุทรเคียฟแห่งเกรแฮมแลนด์อยู่เบื้องหลัง
รายชื่อหมู่เกาะนอกชายฝั่ง > เหนือเส้นขนานที่ 60 องศาใต้

เกาะบูเว (ประเทศนอร์เวย์)
เกาะเฮิร์ดและหมู่เกาะแมกดอนัลด์ (ประเทศออสเตรเลีย)
เกาะเฮิร์ด
หมู่เกาะแมกดอนัลด์
หมู่เกาะแกร์เกแลน (ประเทศฝรั่งเศส)
เกาะเซาท์จอร์เจียและหมู่เกาะเซาท์แซนด์วิช (สหราชอาณาจักร)
หมู่เกาะเซาท์จอร์เจีย
แชกร็อคส์
เซาท์จอร์เจีย
หมู่เกาะเซาท์แซนด์วิช
รายชื่อหมู่เกาะนอกชายฝั่ง > ใต้เส้นขนานที่ 60 องศาใต้

หมู่เกาะเบลเลนี (ระบบสนธิสัญญาแอนตาร์กติก)
เกาะปีเตอร์ที่ 1 (ระบบสนธิสัญญาแอนตาร์กติก)
เกาะสกอตต์ (ระบบสนธิสัญญาแอนตาร์กติก)
หมู่เกาะเซาท์ออร์กนีย์ (ระบบสนธิสัญญาแอนตาร์กติก)
หมู่เกาะเซาท์เชตแลนด์ (ระบบสนธิสัญญาแอนตาร์กติก)
ดูเพิ่ม

Krupnik, Igor, Michael A. Lang, and Scott E. Miller, eds. Smithsonian at the Poles: Contributions to International Polar Year Science. Washington, D.C.: Smithsonian Institution Scholarly Press, 2009.
พิพิธภัณฑ์เซาท์จอร์เจีย ที่กริตวีเคน
แอนดรูว์ บิ๊กส์

| แอนดรูว์ บิ๊กส์ |
| --- | --- |
บิ๊กส์ใน ค.ศ. 2013
เกิด:  (1962-09-12) 12 กันยายน ค.ศ. 1962 (62 ปี) ประเทศออสเตรเลีย
สัญชาติ: ออสเตรเลีย
อาชีพ: นักเขียน, พิธีกรรายการโทรทัศน์, ครูสอนภาษาอังกฤษ, ผู้ประกอบการ, ยูทูบเบอร์
มีชื่อเสียงจาก: เพื่อนภาษา   Talk of The Town
แอนดรูว์ บิ๊กส์ (อังกฤษ: Andrew Biggs; เกิดในวันที่ 12 กันยายน ค.ศ. 1962) เป็นนักเขียนและพิธีกรรายการโทรทัศน์ชาวออสเตรเลียที่มามีชื่อเสียงในประเทศไทย โดยจะรู้จักกันในฐานะเป็นพิธีกรรายการสอนภาษาอังกฤษ บนหน้าจอช่อง 3
ประวัติ

บิ๊กส์มาอาศัยอยู่ที่ประเทศไทย และเริ่มทำงานกับนิตยสารเนชั่นจูเนียร์ใน ค.ศ. 1989
ใน ค.ศ. 2002 บิ๊กส์สำเร็จการศึกษาระดับปริญญาตรี จากคณะมนุษยศาสตร์ วิชาเอกสื่อสารมวลชนและวิชาโทภาษาไทย มหาวิทยาลัยรามคำแหง หลังจากนั้นสำเร็จการศึกษาระดับปริญญาโท จาก คณะศึกษาศาสตร์ มหาวิทยาลัยรามคำแหง ใน ค.ศ. 2022
ใน ค.ศ. 2004 เขาปรากฏตัวด้วยบทรับเชิญในภาพยนตร์เรื่อง "ขุนกระบี่ ผีระบาด"
ใน ค.ศ. 2008 คนไทยได้โหวตให้เขาเป็นหนึ่งในชายหัวล้านที่ "เจ๋งที่สุด" ร่วมกับบรูซ วิลลิส และสุทธิชัย หยุ่น
เขาเคยดำเนินรายการ "Talk of The Town", "ศัพท์ข่าวเช้านี้" และ "เรื่องเล่าเสาร์ - อาทิตย์" ในช่อง 3 และเคยมีผลงานเขียนในหนังสือพิมพ์บางกอกโพสต์, นิตยสาร Filmax และหนังสือพิมพ์คมชัดลึก
ใน ค.ศ. 2013 Australia Unlimited ได้ยกให้เขาเป็นหนึ่งใน Global 50 และใน ค.ศ. 2015 เขาได้เริ่มรายการตลกไทย "The Digital Monk" โดยรับบทเป็นพระ นอกจากนี้ เขายังเป็นนักจัดรายการวิทยุในคลื่นวิทยุครอบครัวข่าว และ 96.0 สปอร์ต เรดิโอ
ผลงานเขียน

Thailand In My Eyes (1997) (#1)
How To Speak English Like A Farang (1997) (#1)
Thailand In My Eyes (Again) (1998)
Thailand In My Eyes (For The Last Time) (1999)
Thailand In My Eyes (Back From The Dead) (2000)
Oops! Wrong Again! (2002)
What Does "Greng Jai" Mean In English? (2002)
English Is Easy (2004)
English Is Easy (Part 2) (2005)
Say It Right (2006)
English On Film (2007)
English Is Easy (Part 3) (2008)
Somsak Hates Somtam (2008)
Twitter English (2009)
Heng Heng Heng (2010)
Steel Noodles (2012)
99 English Questions You Must Know In The ASEAN Era (2013)
รายการโทรทัศน์

ภาษาอังกฤษง่ายนิดเดียว (1989 - 2000)
เพื่อนภาษา (1996 - 2000)
Talk of The Town (2000 - 2004)
ศัพท์ข่าวเช้านี้ (2004 - 2005)
อิงลิชมินิทแก็งค์ (2005 - 2006)
เรื่องเล่าเสาร์ - อาทิตย์ (2004 - 2006)
ดีเจ

2021 รายการ OK-ENGLISH (โดยบริษัท โอเค แมส จำกัด) ทุกวันจันทร์ถึงวันศุกร์ เวลา 19.30-20.00 น. ทาง FM 97.0 MHz (February 2021-) ร่วมกับ อรอุมา เกษตรพืชผล
แหล่งข้อมูลอื่น

เว็บไซต์ทางการ
ฟอรั่มทางการ เก็บถาวร 2019-03-30 ที่ เวย์แบ็กแมชชีน
| ด ค กเครือเนชั่น |
| --- | --- |
สื่อและสิ่งพิมพ์: เดอะเนชั่น • กรุงเทพธุรกิจ • เนชั่นสุดสัปดาห์ • คมชัดลึก • เนชั่นจูเนียร์ · กรุงเทพธุรกิจบิซวีค • เดลี่เอ็กซ์เพรส
สื่ออื่น: บิสซิเนสรีวิว • ลลนา • บูม • เนชั่นจูเนียร์
สื่อโทรทัศน์: เนชั่นทีวี • สปริง 26
บริษัท: เนชั่น เอ็ดดูเทนเมนท์ • เนชั่น บุ๊กส์  • เนชั่น บรอดแคสติ้ง คอร์ปอเรชั่น
ผู้ก่อตั้งและผู้บริหาร: ธนาชัย ธีรพัฒนวงศ์ • สุนิดา กิติยากร • ธรรมนูญ มหาเปารยะ • เชวง จริยะพิสุทธิ์ • แซม กฤษณะ • ธนะชัย สันติชัยกูล
บุคคลสำคัญ: สุทธิชัย หยุ่น • เทพชัย หย่อง • สุภาพ คลี่ขจาย • สรยุทธ สุทัศนะจินดา • กนก รัตน์วงศ์สกุล · ธีระ ธัญไพบูลย์ • จอมขวัญ หลาวเพ็ชร์ • วีณารัตน์ เลาหภคกุล • กฤษนะ ละไล • กวี จงกิจถาวร • โสภณ องค์การณ์ • ก่อเขต จันทเลิศลักษณ์ • แอนดรูว์ บิ๊กส์ • วรเทพ สุวัฒนพิมพ์
รายการเด่น: เก็บตกจากเนชั่น • คมชัดลึก • ชีพจรโลกวันนี้ • ชีพจรโลกกับสุทธิชัย หยุ่น • เช้าข่าวข้น คนข่าวเช้า • ข่าวข้นคนข่าว • ข่าวข้นรับอรุณ • ข่าวข้นคนเนชั่น • จุดชนวนความคิด • อี-ไลฟ์ อี-บิสสิเนส • เขียวยกแผง • ก๊วนเศรษฐกิจ • สยามเช้านี้ • ถูกผิดคิดเอง • จมูกมด• ใช่หรือไม่ ได้รู้กัน
อาคารเนชั่นอินเตอร์ลิงก์ (เนชั่นทาวเวอร์) • มหาวิทยาลัยเนชั่น • หมวดหมู่
แอนน์ บุญช่วย

| แอนน์ บุญช่วย |
| --- | --- |
ตัวละครใน แอมฟิเบีย
ปรากฏครั้งแรก: "Anne or Beast?" (2019)
ปรากฏครั้งสุดท้าย: "The Hardest Thing" (2022)
สร้างโดย: แมตต์ บราลีย์
ให้เสียงโดย: เบรนดา ซ่ง ไค เซ็น (เด็ก)
ข้อมูลตัวละครในเรื่อง
ชื่อเต็ม: แอนน์ สาวิสา บุญช่วย
เผ่าพันธุ์: มนุษย์
เพศ: หญิง
อาชีพ:   Student at Saint James Middle School (อดีต)  Co-leader of the Wartwood Resistance (อดีต)  นักวิทยาสัตว์เลื้อยคลานและสัตว์สะเทินน้ำสะเทินบก 
สังกัด: Wartwood Resistance (อดีต)
รูปแบบการต่อสู้: มวยไทย
ครอบครัว:   คุณบุญช่วย (พ่อ)  คุณนายบุญช่วย (แม่) ครอบครัวเจ้าบ้าน: ฮ็อปป็อป แพลนเทอร์ (ปู่บุญธรรม)  สปริ๊ก แพลนเทอร์ (น้องชายบุญธรรม)  พอลลี่ แพลนเทอร์ (น้องสาวบุญธรรม) 
ศาสนา: พุทธ
บ้านเกิด: ลอสแอนเจลิส, รัฐแคลิฟอร์เนีย
สัญชาติ: ไทย-อเมริกัน
ความสามารถ:   Athleticism  Resourcefulness  Swordsmanship  Leadership Skills  Gemstone Powers 
แอนน์ สาวิสา บุญช่วย (อังกฤษ: Anne Savisa Boonchuy) ตัวละครหลักที่เป็นเด็กหญิงลูกครึ่งไทย-อเมริกัน อายุ 13 ปี ที่ได้เข้าไปยังดินแดนของแอมฟิเบีย หลังจากได้เปิดกล่องดนตรีปริศนากับเพื่อนอีกสองคน
แอนด์ดิดโดสฟีทอินแอนเชียนท์ไทม์

| --- | --- |
คำนำของ มิลทัน ในฉบับสีของเบลค
เพลงชาติของ อังกฤษ อย่างไม่เป็นทางการ
ชื่ออื่น: เจรูซาเลม (Jerusalem)
เนื้อร้อง: วิลเลียม เบลค, 1804
ทำนอง: ฮิวเบิร์ท พารี, 1916
"แอนด์ดิดโดสฟีทอินแอนเชียนไทม์" (อังกฤษ: And did those feet in ancient time) เป็นบทกลอนโดยวิลเลียม เบลค จากส่วนนำ (preface) ของมหากาพย์ มิลทัน: อะพอเอิมอินทูว์บุคส์ หนึ่งในผลงานรวบรวมงานเขียนของเบลคในชุดหนังสือพระเยซู บนหน้าปกระบุปี 1804 ซึ่งน่าจะเป็นวันเริ่มลงเพลท ในขณะที่ตัวบทกวีตีพิมพ์จริงในราวปี 1808 ในปัจจุบันบทกวีนี้เป็นที่รู้จักดีในฐานะเพลงสวด (hymn) ชื่อ "เจรูซาเลม" (Jerusalem) ซึ่งทำนองประพันธ์โดยเซอร์ ฮิวเบิร์ท พารีในปี 1916 และเป็นที่รู้จักในฐานะเพลงชาติอย่างไม่เป็นทางการของประเทศอังกฤษ
เป็นที่ชัดเจนว่าบทกลอนนั้นได้รับแรงบันดาลใจจากเรื่องเล่าขานว่าครั้งหนึ่งพระเยซูขณะทรงพระเยาว์ได้เดินทางกับจอเซฟแห่งอาริเมเธีย พ่อค้าดีบุก มายังสถานที่ที่ซึ่งปัจจุบันคือประเทศอังกฤษ และได้เดินทางไปยังกลาสเทินบรีระหว่างช่วงปีที่หายไปจากประวัติของพระองค์ นักวิชาการส่วนใหญ่ปฏิเสธเรื่องราวส่วนนี้ว่าเคยเกิดขึ้นจริงในประวัติศาสตร์ นักวิชาการด้านคติพื้นถิ่นและตำนานชาวอังกฤษ เอ. ดับเบิลยู. สมิธ (A. W. Smith) ระบุว่า "มีเหตุผลน้อยมากที่จะเชื่อว่าธรรมเนียมมุขปาฐะเกี่ยวกับการเดินทางมายังดินแดนอังกฤษของพระเยซูมีปรากฏมาก่อนต้นศตวรรษที่ยี่สิบ" ธีมของบทกวีนั้นเขื่อมโยงกับหนังสือวิวรณ์ (วิวรณ์ 3:12 และ 21:2) ซึ่งบอกเล่าเรื่องราวของการเสด็จกลับมาอีกครั้ง ที่ซึ่งพระเยซูทรงสร้างเยรูซาเลมใหม่ คริสตจักรต่าง ๆ โดยเฉพาะคริสตจักรอังกฤษใช้คำว่าเยรูซาเลม เป็นอุปลักษณ์ถึงสวรรค์ สถานที่แห่งความรักและสันติภาพสากล มาโดยตลอด
การแปลความบทกวีรูปแบบที่พบมากที่สุดเชื่อว่าเบลกต้องการจะสื่อว่าการเสด็จของพระเยซูกลับมาอีกครั้งจะทรงสร้างสวรรค์ขึ้นในดินแดนอังกฤษเพื่อให้แย้งกับ "กังหันมืดมนอันชั่วร้าย" (dark Satanic Mills) อันเป็นอุปลักษณ์แทนการปฏิวัติอุตสาหกรรมและการทำลายธรรมชาติที่เกิดขึ้นตามมา ลักษณะของการดำเนินบทกลอนของเบลคมีไปในแนวการถามคำถามสี่คำถามมากกว่าที่จะยืนยันการเสด็จของพระเยซูมาดินแดงอังกฤษในอดีต บทกลอนจึงมีลักษณะเหมือนถามส่าจะมีการเสด็จเยือนของพระองค์ที่ซึ่งจะมีสวรรค์บังเกิดขึ้นในอังกฤษหรือไม่ ส่วนบท (verse) ที่สองของกลอนมีการตีความทั่วไปว่าเป็นการเรียกขานให้เกิดสังคมในอุดมคติขึ้นในอังกฤษ ไม่ว่าจะมีการเสด็จมาของพระองค์หรือไม่
เนื้อความ

บทกลอนฉบับดั้งเดิมปรากฏใน Milton, a Poem ของเบลค ตามหลังท่อนที่เริ่มด้วย "The Stolen and Perverted Writings of Homer & Ovid: of Plato & Cicero, which all Men ought to contemn: ..."
Blake's poem
And did those feet in ancient time,

Walk upon Englands mountains green:

And was the holy Lamb of God,

On Englands pleasant pastures seen!



And did the Countenance Divine,

Shine forth upon our clouded hills?

And was Jerusalem builded here,

Among these dark Satanic Mills?



Bring me my Bow of burning gold:

Bring me my Arrows of desire:

Bring me my Spear: O clouds unfold:

Bring me my Chariot of fire!



I will not cease from Mental Fight,

Nor shall my Sword sleep in my hand:

Till we have built Jerusalem,

In Englands green & pleasant Land.
ใต้บทกลอนนี้ เบลคได้ระบุบทหนึ่งจากพระคัมภีร์ว่า:
"Would to God that all the Lords people were Prophets"

Numbers XI. Ch 29.v
ในฐานะเพลงชาติ

หลังได้ทรงฟังฉบับออร์เคสตราของเพลงนี้เป็นครั้งแรก กษัตริย์จอร์จที่ห้าได้ตรัสว่าทรงโปรด "เจรูซาเลม" มากกว่าเพลงชาติอังกฤษ "กอดเซฟเดอะคิง" เพลง "เจรูซาเลม" ถือกะนว่าเป็นเพลงชาตินิยมที่นิยมที่สุดในอังกฤษ เดอะนิวยอร์กไทมส์ ระบุว่า "เพลงนี้กลายเป็นเพลงชาติทดแทนอย่างรวดเร็ว" รวมถึงเคยมีการเรียกร้องแก่รัฐบาลให้นำเพลงนี้ขึ้นใช้เป็นเพลงชาติอังกฤษแทน เรื่องจากประเทศอังกฤษไม่มีเพลงชาติอย่างเป็นทางการ และเลือกใช้เพลงชาติของบริเตน "กอดเซฟเดอะควีน" แทนในบางโอกาสเช่นการแข่งขันกีฬาฟุตบอล โดยที่เพลงนี้ก็ไม่เป็นเพลงชาติทางการเช่นกัน ในขณะที่บางกีฬาเช่นรักบี้และอย่างเป็นทางการในคริกเก็ตเลือกใช้ "เจรูซาเลม" เป็นเพลงชาติ
ดูเพิ่ม

ศาสนาซิวิล
โรแมนติสม์กับการปฏิวัติอุตสาหกรรม (ภาษาอังกฤษ)
แหล่งข้อมูลอื่น

Comparisons of the Hand Painted copies of the Preface on the William Blake Archive
แม่แบบ:Cantorion
And did those feet in ancient time at Hymnary.org
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
แอนนี เลนนิกซ์

| แอนนี เลนนิกซ์ |
| --- | --- |
เลนนิกซ์ในปี ค.ศ. 2011
ข้อมูลพื้นฐาน
ชื่อเกิด: แอน เลนนิกซ์
เกิด: 25 ธันวาคม ค.ศ. 1954
ที่เกิด: แอเบอร์ดีน สกอตแลนด์
แนวเพลง: ป็อป, โซล, ร็อก
อาชีพ: นักร้อง,นักแต่งเพลง
ช่วงปี: 1977-ปัจจุบัน
ค่ายเพลง: J, Arista

เว็บไซต์: annielennox.com
แอนนี เลนนิกซ์ (อังกฤษ: Annie Lennox OBE) เกิดเมื่อวันที่ 25 ธันวาคม ค.ศ. 1954 เป็นนักร้อง นักดนตรี ชาวสก็อต เธอเป็นที่รู้จัก มีชื่อเสียงในฐานะนักร้องนำของวง Eurythmics วงในยุคทศวรรษที่ 80
ในระยะเวลา 25 ปีในอาชีพนักร้อง และ 14 ปีนับตั้งแต่วันที่เธอมีอัลบั้มเดี่ยวของตนเองชุด ‘Diva’ ในปี 1992 เธอมียอดขายอัลบั้มรวมทั้งหมด 78 ล้านชุดทั่วโลก กับ33 ซิงเกิลฮิต พร้อมด้วย 4 รางวัลแกรมมี่ ,11 รางวัล Brit Awards ,5 รางวัล Ivor Novellos ,1 รางวัลออสการ์ และ 2 รางวัลลูกโลกทองคำ
ช่องโทรทัศน์ดนตรี VH1 ของอังกฤษในนิยามเธอว่าเป็น ‘the greatest living white soul singer’ – นักร้องโซลผิวขาวที่ยิ่งใหญ่ที่สุดที่ยังมีชีวิตอยู่
นอกจากจะเป็นศิลปินที่ประสบความสำเร็จอย่างสูงแล้ว เธอยังเป็นนักกิจกรรม (activist) และนักมนุษยชน (humanitarian) ที่ร่วมโครงการรณรงค์เพื่อช่วยเหลือมนุษย์และสิ่งแวดล้อมมากมาย อย่างเช่นองค์กร Amnesty International และกลุ่ม Greenpeace
แหล่งข้อมูลอื่น

เว็บไซต์อย่างเป็นทางการ เก็บถาวร 2010-12-06 ที่ เวย์แบ็กแมชชีน
แอนนี ลีเบอวิตซ์

แอนนี ลีเบอวิตซ์ (อังกฤษ: Annie Leibovitz) หรือชื่อเดิม แอนนา-ลู-ลีเบอวิตซ์ เป็นช่างถ่ายภาพ
ประวัติ

แอนนา-ลู-ลีเบอวิตซ์  เกิดวันที่  2 ตุลาคม ค.ศ. 1949 ใน Westbury รัฐคอนเนตทิคัต ประเทศสหรัฐอเมริกา เธอมีพี่น้องทั้งหมดหกคนด้วยกัน จาก แซม  ร้อยโทกองทัพอากาศ พ่อของเธอ และ มาลิลีน ลีเบอวิตซ์ นักสอนเต้นรำร่วมสมัย แม่ของเธอ ต่อมา ในปี 1967 แอนนาได้สมัครไปที่ สถาบันสอนศิลปะซานฟรานซิสโก (แม้ว่าเริ่มแรกจะไปเรียนจิตรกรรม) แต่ก็เป็นสถานที่ที่ทำให้เธอรัก และ พัฒนาฝีมือการถ่ายภาพของเธอ
หลังจากที่อยู่ใน นิคมอิสราเอลได้ซักพัก, ลีเบอวิตซ์ก็ย้ายกลับมาอยู่ที่อเมริกาอีกครั้ง และในปี 1970, เธอก็เริ่มทำงานให้กับนิตยสารร๊อคหน้าใหม่ ชื่อ rolling Stone . ผลงานของลีเบอวิตซ์ ทำให้บรรณาธิการ Jann Wenner ประทับใจมาก จน เสนอให้เธอเป็นช่างภาพของเธอ. ภายในสองปี เมื่อเธออายุ 23 ลีเบอวิตซ์ ได้เลื่อนตำแหน่งเป็นหัวหน้าช่างภาพ และเธอก็ต้องอยู่กับตำแหน่งนี้ไปอีกสิบปี ตำแหน่งที่เธออยู่นี้ ทำให้เธอได้มีโอกาสที่จะ ทัวร์ต่างประเทศกับ วง Rolling stone ใน ปี 1975 ด้วย
ในขณะที่ทำงานกับ rolling stone , ลีเบอวิตซ์ก็พัฒนาเทคนิคต่างๆ และ สร้างเอกลักษณ์ให้กับงานของตัวเองเรื่อยๆอย่างการเน้นสี หรือการโพสที่ปลกๆ  Jann Wenner ให้เครดิตเธอในการทำ Rolling stone หลายปกมากสำหรับนักเก็บสะสม และที่น่าจดจำที่สุดก็คือปกที่เป็นปกเปลือยของ john Lennon ที่โค้งโก่งตัวและกอดรัด โยโกะ โอโนะภรรยาของเขา  และถ่ายภาพการรวมตัวของ the Beatle ในวันที่ที่ 8 ธันวาคม 1980 เพียงไม่กี่ชั่วโมงก่อนหน้าที่เขาจะเสียชีวิต
ในปี 1983, ลีเบอวิตซ์ออกจาก Rolling Stone และเริ่มทำงานให้กับนิตยสารบันเทิง Vanity Fair กับการถ่ายภาพแบบของ ลีเบอวิตซ์ ช่างภาพของ vanity Fair ก็ทำให้ Vanity Fair เป็นนิตยสารแถวหน้าที่เป็นกระแสนิยมให้กับวัยรุ่น จนวันนี้มีภาพปกฝีมือของลีเบอวิตซ์จำนวนมาก ที่สวยงามและทำให้ตะลึง และมักจะเป็นประเด็นให้คนพูดถึงภาพพอทเทรตของดาราคนนั้นกัน  อย่าง เดมี่ มัวร์  Demi Moore (ถ่ายรูปตอนที่ท้องใหญ่มากแบบนู้ดมาก) และ Whoopi Goldberg (ที่จุ่มครึ่งตัวอยู่ในอ่างอาบน้ำนม) รูปสองนักแสดงนี้จะเป็นรูปที่คนโปรดปรานและจดจำมากที่สุดในปกนิตยสารปีล่าสุด และเป็นที่รู้กันว่าเธอมีความสามารถในการวาดภาพจิตรกรรม สิ่งนั้นทำให้มีงานเกี่ยวข้องกับร่างกายในงานหนึ่งเป็นภาพพอทเทรท มีชื่อเสียงมากที่สุดของลีเบอวิตซ์ เป็นภาพของศิลปิน Keith Haring ที่เปลือยเพ้นท์ตัวเองเหมือนเป็นผ้าใบเพื่อถ่ายภาพ
ในช่วงปลาย 1980, ลีเบอวิตซ์เริ่มต้นทำงานในแคมเปญโฆษณาที่เป็นเป้าสายตาต่อสาธารณะมาก และงานที่มีชื่อเสียงมากที่สุดคือแคมเปญของ 'บัตรสมาชิกAmerican Express' ที่เป็นภาพของดาราที่มีชื่อเสียงโด่งดังมากมาเป็นสมาชิกบัตร American Express เช่น Elmore Leonard, Tom Selleck และ Luciano Pavarotti และงานนี้ก็ทำให้เธอได้รางวัล Clio award ในปี 1987
ใน 1991 คอลเลคชั่นของลีเบอวิตซ์ ภาพสี และขาวดำกว่า 200  ภาพ ได้ถูกนำไปจัดแสดงที่ Nation Portrait Gallery วอชิงตันดีซี หลังจากปีนั้นก็มีหนังสือถูกตีพิมพ์ออกมา เป็นผลงานรวมเล่ม ชื่อว่า Photographs: Annie Leibovitz 1970-1990 . ในปี1996, ลีเบอวิตซ์ ถูกเลือกให้เป็นช่างภาพอย่างเป็นทางการของโอลิมปิกแอตแลนต้า,จอร์เจีย การรวบรวมภาพถ่ายขาว-ดำ ของพอทเทรท นักกีฬาอเมริกันของเธอ รวมถึงภาพของ Carl Lewis และ Michael Johnson ถูกตีพิมพ์ในหนังสือ Olympic Portraits (1991).
แอนท์-แมน และ เดอะ วอสพ์

| แอนท์-แมน และ เดอะ วอสพ์ |
| --- | --- |
ใบปิดภาพยนตร์
กำกับ: Peyton Reed
เขียนบท:   Chris McKenna  Erik Sommers  Paul Rudd  Andrew Barrer  Gabriel Ferrari 
สร้างจาก:   Ant-Man โดย Stan Lee Larry Lieber Jack Kirby  Wasp โดย Stan Lee Ernie Hart Jack Kirby 
อำนวยการสร้าง: Kevin Feige
นักแสดงนำ:   Paul Rudd  Evangeline Lilly  Michael Peña  Walton Goggins  Bobby Cannavale  Judy Greer  Tip "T.I." Harris  David Dastmalchian  Hannah John-Kamen  Abby Ryder Fortson  Randall Park  Michelle Pfeiffer  Laurence Fishburne  Michael Douglas 
กำกับภาพ: Dante Spinotti
ตัดต่อ:   Dan Lebental  Craig Wood 
ดนตรีประกอบ: Christophe Beck
บริษัทผู้สร้าง: Marvel Studios 
ผู้จัดจำหน่าย: Walt Disney StudiosMotion Pictures
วันฉาย:   6 กรกฎาคม ค.ศ. 2018 (2018-07-06) (สหรัฐ) 
ความยาว: 118 นาที
ประเทศ: สหรัฐ
ภาษา: อังกฤษ
ทุนสร้าง: 162–195 ล้านดอลลาร์สหรัฐ
ทำเงิน: 622.7 ล้านดอลลาร์สหรัฐ
ก่อนหน้านี้: มนุษย์มดมหากาฬ
ต่อจากนี้: แอนท์-แมน และ เดอะ วอสพ์: ควอนตัมเมเนีย
แอนท์-แมน และ เดอะ วอสพ์ (อังกฤษ: Ant-Man and the Wasp) เป็นภาพยนตร์แนวซูเปอร์ฮีโร่จากประเทศสหรัฐอเมริกา ดัดแปลงจากตัวละคร Ant-Man และ Wasp ของมาร์เวลคอมิกส์ ผลิตโดยมาร์เวลสตูดิโอส์และจัดจำหน่ายโดยวอลท์ดิสนีย์สตูดิโอโมชั่นพิคเจอร์ส เป็นภาคต่อของ มนุษย์มดมหากาฬ (พ.ศ. 2558) และเป็นภาพยนตร์ลำดับที่ 20 ในจักรวาลภาพยนตร์มาร์เวล กำกับโดย Peyton Reed เขียนบทโดย Chris McKenna, Erik Sommers, Paul Rudd, Andrew Barrer, และ Gabriel Ferrari นำแสดงโดย Paul Rudd รับบทเป็น Scott Lang และ Evangeline Lilly รับบทเป็น Hope van Dyne ร่วมกับนักแสดงคนอื่น ๆ ได้แก่ Michael Peña, Walton Goggins, Bobby Cannavale, Judy Greer, Tip "T.I." Harris, David Dastmalchian, Hannah John-Kamen, Abby Ryder Fortson, Randall Park, Michelle Pfeiffer, Laurence Fishburne, และ Michael Douglas ซึ่งในภาพยนตร์เรื่องนี้ทั้ง Ant-Man และ The Wasp ต้องร่วมมือกันกับ Hank Pym เพื่อช่วยเหลือ Janet van Dyne ออกมาจาก Quantum realm
การวางแผนสร้างภาพยนตร์ภาคต่อของ Ant-Man เริ่มขึ้นไม่นานนักหลังจากภาพยนตร์ภาคแรกออกฉาย และได้รับการประกาศการสร้างและชื่อเรื่องเมื่อเดือนตุลาคม ค.ศ. 2015 โดยยืนยันตั้งแต่ตอนแรกว่า Rudd และ Lily จะกลับมารับบทเดิมในภาคแรก หลังจากนั้นหนึ่งเดือนจึงมีการประกาศว่า Peyton Reed จะกลับมากำกับ การถ่ายทำมีขึ้นตั้งแต่สิงหาคมถึงพฤศจิกายน ค.ศ. 2017 ที่ไพน์วู้ดแอตแลนตาสตูดิโอในฟาเยตต์เคาน์ตี้ จอร์เจีย และสถานที่อื่น ๆ ได้แก่ เมโทรแอตแลนตา ซานฟรานซิสโก เมืองซาวานนาห์ในรัฐจอร์เจีย และฮาวาย
แอนท์-แมน และ เดอะ วอสพ์ ออกฉายรอบปฐมทัศน์โลกที่เมืองฮอลลีวูด ในวันที่ 25 มิถุนายน ค.ศ. 2018 และออกฉายทั่วไปเมื่อ 6 กรกฎาคม ค.ศ. 2018 ทั้งระบบปกติ ไอแมกซ์ และสามมิติ ทำรายได้ทั่วโลกรวม 621 ล้านดอลลาร์สหรัฐ เป็นภาพยนตร์ที่ทำรายได้สูงสุดอันดับที่ 7 ใน ค.ศ. 2018 ได้รับคำชื่นชมในด้านความตลกเบาสมอง และการแสดงของนักแสดงในเรื่อง โดยเฉพาะ Rudd และ Lilly
นักแสดง

พอล รัด รับบทเป็น สกอตต์ แลงก์ / แอนต์-แมน
อีแวนเจไลน์ ลิลลี รับบทเป็น โฮป แวน ไดน์ / วอสป์
ไมเคิล พีนา รับบทเป็น ลูอิส
บ็อบบี แคนนาวาลี รับบทเป็น แพ็กซ์ตัน
จูดี เกรียร์ รับบทเป็น แม็กกี้
แอบบี ไรเดอร์ ฟอร์ทสัน รับบทเป็น แคสซี่
แฮนนาห์ จอห์น-คาเมน รับบทเป็น เอวา สตาร์ / โกสต์
วอลตัน กอกกินส์ รับบทเป็น ซอนนี่ เบิร์ช
แรนดัลล์ พาร์ก รับบทเป็น จิมมี่ วู
ลอเรนซ์ ฟิชเบิร์น รับบทเป็น บิลล์ โฟสเตอร์
เดวิด ดัสมอลเชิน รับบทเป็น เคิร์ท
ทิป "ที. ไอ." แฮร์ริส รับบทเป็น เดฟ
มิเชลล์ ไฟฟ์เฟอร์ รับบทเป็น เจเน็ท แวน ไดน์
ไมเคิล ดักลาส รับบทเป็น แฮงก์ พิม
แอนทีโซเชียลโซเชียลคลับ

| --- | --- |

ชนิดสินค้า: เสื้อผ้า (สตรีทแวร์)
เจ้าของปัจจุบัน: นีค เลิร์ค
ประเทศ: ลอสแอนเจลิส, สหรัฐ
เริ่มจำหน่าย: 2015; 10 ปีที่แล้ว (2015)
ตลาด: ทั่วโลก
สำนวนติดปาก: เซลฟ์เดาบท์ (Self Doubt)
เว็บไซต์: antisocialsocialclub.com
แอนทีโซเชียลโซเชียลคลับ (อังกฤษ: Anti Social Social Club หรือบางทีเขียนเป็น ASSC และ AntiSocialSocialClub) เป็นแบรนด์แฟชั่นสตรีทแวร์ก่อตั้งโดยนีค เลิร์ค (Neek Lurk) อดีตผู้จัดการฝ่ายการตลาดสังคมของสตุสซี
แบรนด์เคยผลิตสินค้าร่วมกับแรนด์อื่น ๆ เช่น อะเบทธิงเอพ, ริโมวา, โดเวอร์สตรีทมาร์เก็ต, เพลย์บอย, เฮลโลคิตตี, ฮอทวีลส์, ดีเอชแอล และ ฟอร์มูลาวัน
ประวัติ

แอนทีโซเชียลโซเชียลคลับก่อตั้งขึ้นในปี 2015 ผ่านทางทวิตเตอร์ โดยในแต่ละปีปล่อยสินค้าภายใต้คอลเลคชั่นต่าง ๆ ในจำนวนจำกัด แรงบันดาลใจในการก่อตั้งแบรนด์นี้ของผู้ก่อตั้งมาจากสุขภาพจิตที่มีปัญหาของเลิร์คตั้งแต่อายุ 27 ปี เลิร์คใช้แบรนด์ของเขาเพื่อเป็นที่ปลอดปล่อยอารมณ์ซึมเศร้า โดยมีสินค้าชิ้นแรกเป็นหมวกธรรมดา ๆ ที่มีตราของแบรนด์อยู่ข้าง ๆ ไม่นานหลังก่อตั้ง แอนทีโซเชียลโซเชียลคลับกลายเป็นแบรนด์ที่เป็นที่นิยม บุคคลมีชื่อเสียงจำนวนมากสวมใส่สินค้าของแอนทีโซเชียลโซเชียลคลับ เช่น คานเย เวสต์, บีทีเอส และ คิม คาร์เดเชียน
ดูเพิ่ม

อะเบทธิงเอพ
บิลเลียนแนร์บอยส์คลับ
เวอร์จิล แอบโล
โอวีโอ
เดอะฮันเร็ดส์
เฟรชไจฟ์
สตูสซี
ไฮส์โนบีที
แหล่งข้อมูลอื่น

เว็บไซต์ทางการ
แอนนี เวอร์ชิง

| แอนนี เวอร์ชิง |
| --- | --- |
แอนนี เวอร์ชิง ในปี ค.ศ. 2022
เกิด: 28 มีนาคม ค.ศ. 1977(1977-03-28) เซนต์หลุยส์ รัฐมิสซูรี สหรัฐ
เสียชีวิต: 29 มกราคม ค.ศ. 2023(2023-01-29) (45 ปี)
ศิษย์เก่า: Millikin University (BFA)
อาชีพ: นักแสดง
ปีปฏิบัติงาน: ค.ศ. 2002–2023
ผลงานเด่น: เรนี วอล์กเกอร์ ในเรื่อง 24
คู่สมรส: สตีเวน ฟุลล์ (สมรส 2009)
บุตร: 3 คน
แอนนี เวอร์ชิง (อังกฤษ: Annie Wersching; 28 มีนาคม ค.ศ. 1977 – 29 มกราคม ค.ศ. 2023) เป็นนักแสดงหญิงชาวอเมริกันที่มีชื่อเสียงจากการรับบท เรนี วอล์กเกอร์ ในละครชุดทางโทรทัศน์อเมริกันเรื่อง 24  รวมถึงภาพยนตร์และงานพากย์เสียงสำหรับตัวละครของ เทสส์ ในวิดีโอเกม เดอะลาสต์ออฟอัส ของ นอตีด็อก
ชีวิตส่วนตัว และการเสียชีวิต

แอนนี เวอร์ชิง สมรสกับนักแสดง และตลก สตีเวน ฟุลล์ ที่บ้านของพวกเขาในลอสแอนเจลิส เมื่อเดือนสิงหาคม ค.ศ. 2009 โดยมีลูกด้วยกัน 3 คน
แอนนี เวอร์ชิง ถูกวินิจฉัยว่าเป็นมะเร็งในปี ค.ศ. 2020 แต่ยังคงรับงานแสดงต่อ จนกระทั่งเสียชีวิตในวัย 45 ปี เมื่อวันที่ 29 มกราคม ค.ศ. 2023
แอนนากับพระเจ้ากรุงสยาม

เร็กซ์ แฮริสัน รับบท คิงมงกุฎ และไอรีน ดันน์ รับบท แอนนา ในภาพยนตร์ฉบับปี พ.ศ. 2489
แอนนากับพระเจ้ากรุงสยาม  (อังกฤษ: Anna and the King of Siam)  เป็นนวนิยายที่เขียนโดยมาร์กาเร็ต แลนดอน นักเขียนชาวอเมริกัน ตีพิมพ์ครั้งแรกใน พ.ศ. 2487 (ค.ศ. 1944) โดยดัดแปลงมาจากหนังสืออัตชีวประวัติของนางแอนนา ลีโอโนเวนส์ 2 เล่ม คือ "The English Governess at the Siamese Court"  และ "The Romance of the Harem"
การดัดแปลง

ต่อมาถูกนำมาดัดแปลงเป็นละครเพลง และสร้างเป็นภาพยนตร์ ออกฉายใน พ.ศ. 2489 กำกับโดย จอห์น ครอมเวล นำแสดงโดย เร็กซ์ แฮริสัน (รับบท คิงมงกุฎ) ไอรีน ดันน์ (รับบท แอนนา) และลินดา ดาร์เนล (รับบท ทับทิม)
ใน พ.ศ. 2494 ริชาร์ด ร็อดเจอร์ และ ออสการ์ แฮมเมอร์สไตน์ที่ 2 ได้ดัดแปลงเป็นละครบรอดเวย์ ชื่อเรื่อง "เดอะคิงแอนด์ไอ" (The King and I)  เล่นที่โรงละครเซนต์เจมส์ นิวยอร์ก สหรัฐอเมริกา นำแสดงโดย ยูล บรินเนอร์ (รับบท คิงมงกุฎ) และเกอร์ทรูด ลอว์เรนซ์ (รับบท แอนนา)  ได้รับความนิยมมาก เล่นซ้ำถึง 1,246 รอบ และได้รับรางวัลโทนีประจำปี พ.ศ. 2495  และมีผู้นำไปจัดแสดงที่โรงละครเวสต์เอนด์ ลอนดอน ประเทศอังกฤษ ใน พ.ศ. 2496  และสร้างเป็นภาพยนตร์ใน พ.ศ. 2499 นำแสดงโดย ยูล บรินเนอร์ และ เดบอราห์ เคอร์ (รับบท แอนนา)  เดอะคิงแอนด์ไอ ฉบับภาพยนตร์ ได้รับรางวัลออสการ์ถึง 5 สาขา
ละครเพลง แอนนากับพระเจ้ากรุงสยาม ได้รับความนิยมและถูกนำมาจัดแสดงใหม่อีกหลายครั้งทั้งที่นิวยอร์ก และลอนดอน รวมทั้งภาพยนตร์แอนิเมชั่น ใน พ.ศ. 2542 ซีรีส์ฉายทางโทรทัศน์ ใน พ.ศ. 2515  และภาพยนตร์ Anna and the King ใน พ.ศ. 2542 นำแสดงโดย โจวเหวินฟะ (รับบท คิงมงกุฎ)  โจดี ฟอสเตอร์ (รับบท แอนนา) และ ไป่ หลิง (รับบท ทับทิม)
Anna and the King of Siam ฉบับภาษาไทย มีการแปลหลายครั้ง ใช้ชื่อว่า "แอนนากับพระเจ้ากรุงสยาม" โดย อ. สนิทวงศ์ (นามแฝง) และ กัณหา แก้วไทย  มีการสร้างเป็นละครเวที โดยสุพรรณ บูรณะพิมพ์ รับบทแอนนา [ต้องการอ้างอิง]
ภาพยนตร์ Anna and the King of Siam เข้ามาฉายในประเทศไทยครั้งแรกที่ศาลาเฉลิมกรุง เมื่อกลางปี พ.ศ. 2490 และจะเข้ามาฉายอีกครั้งใน พ.ศ. 2494 แต่ไม่ได้รับอนุญาตให้เข้าฉายในครั้งหลัง
แหล่งข้อมูลอื่น

Anna and the King of Siam ที่อินเทอร์เน็ตมูวีเดตาเบส
แอนนา กับ พระเจ้ากรุงสยาม เก็บถาวร 2001-02-02 ที่ เวย์แบ็กแมชชีน
ภาพยนตร์ Anna and the King of Siam (1946)
แอนน์ พาร์กเกอร์-โบลส์

| แอนน์ พาร์กเกอร์-โบลส์ |
| --- | --- |
เกิด: 17 กรกฎาคม 2461 ลอนดอน ประเทศอังกฤษ สหราชอาณาจักร
เสียชีวิต: 22 มกราคม พ.ศ. 2530 (68 ปี) 
สัญชาติ: อังกฤษ
มีชื่อเสียงจาก: อดีตพระสัสสุใน สมเด็จพระราชินีคามิลลาแห่งสหราชอาณาจักร
ตำแหน่ง: คุณหญิง
คู่สมรส: ดีเรค พาร์กเกอร์-โบลส์
บุตร: แอนดรูว์ พาร์กเกอร์-โบลส์ ซีโมน พาร์กเกอร์-โบลส์ แมรี แอนน์ พาร์กเกอร์-โบลส์ ริชาร์ด ยูซเตช พาร์กเกอร์-โบลส์
บิดามารดา: ฮัมฟรีย์ เดอ ทรัฟฟอร์ด บารอนเนตที่ 4  ซินเทรีย์ กากอน
คุณหญิงแอนน์ พาร์กเกอร์-โบลส์ (อังกฤษ: Ann Parker Bowles) (สกุลเดิม:ทรัฟฟอร์ด) เกิดเมื่อวันที่ 17 กรกฎาคม 2461 ณ ลอนดอน ประเทศอังกฤษ สหราชอาณาจักร เป็นบุตรีตนโตของ ฮัมฟรีย์ เดอ ทรัฟฟอร์ด บารอนเนตที่ 4 และ ซินเทรีย์ กากอน บิดาของเธอนั้นเป็นเศรษฐีเจ้าของโรงแข่งม้าที่มีชื่อเสียงของประเทศ ส่วนมารดานั้นเป็นธิดาของ เฮนรี กากอน ไวเคานต์แห่งเชลซี  ต้นตระกูลของเธอนั้นเป็นผู้ผ่านการพิชิตอังกฤษของชาวนอร์มัน ทั้งฝ่ายบิดาและมารดา
สมรส

เธอสมรสกับ ดีเรค พาร์กเกอร์-โบลส์ เมื่อวันที่ 14 กุมภาพันธ์ 2482 มีบุตรดังนี้
แอนดรูว์ พาร์กเกอร์-โบลส์
ซีโมน พาร์กเกอร์-โบลส์
แมรี แอนน์ พาร์กเกอร์-โบลส์
ริชาร์ด ยูซเตช พาร์กเกอร์-โบลส์
เธอรู้จักในอีกชื่อหนึ่งในฐานะ อดีตพระสัสสุในสมเด็จพระราชินีคามิลลาแห่งสหราชอาณาจักร จากการที่คามิลลา สมรสกับ บุตรชายคนโตของเธอ แอนดรูว์ พาร์กเกอร์-โบลส์
แอนตี-แฟน

แอนตี-แฟน (อังกฤษ: Anti-fan) เป็นบุคคลที่ชอบเขียน, พูดคุย หรือบางครั้งก็ดัดแปลงผลงานของสื่อ แต่มีจุดประสงค์ที่จะตำหนิหรือล้อเลียนผลงานนั้น โดยคนที่เกลียดชังดาราหรือไอคอนก็เข้าเครือข่ายนี้
พฤติกรรม

กลุ่มแอนตี-แฟนดอม (Anti-fandom) ปรากฏตัวอยู่หลายรูปแบบตั้งแต่ไม่ชอบดูจนถึงขั้นเสียดสี
เป็นเรื่องปกติที่แอนตี-แฟนดอมขนาดใหญ่จะรวมตัวเป็นกลุ่ม ซึ่งปรากฏตัวบนฟอรัมกับไซต์ โดยได้ลงทุนให้แอนตี-แฟนคลับไปเผยแพร่ความเกลียดชัง และบางกลุ่มสร้างตัวให้มีรูปธรรมมากพอจนกลายเป็นแอนตี-แฟนไซต์
พฤติกรรมของแอนตี-แฟน ได้แก่ ใช้ข้อมูลส่วนตัวโจมตี (doxing), เผยแพร่ข่าวลือ, เหยียดหยาม หรือทำร้ายร่างกาย